Žemutinė Tunguska
Žemutinė Tunguska (rus. Нижняя Тунгуска) – upė Rusijoje, Krasnojarsko krašte ir Irkutsko srityje; Jenisejaus dešinysis intakas. Žemutinė Tunguska prasideda Vidurio Sibiro plokščiakalnio pietuose, į šiaurę nuo Angaros kalvagūbrio. Aukštupyje teka plačiu slėniu, žemupyje yra slėnio išplatėjimų iki 20–25 km. Upės vagoje daug slenksčių, seklumų. Įteka į Jenisejų ties Turuchansku. Didžiausi intakai: dešinieji – Kočečiumas, Vyvis, Tutončiana, Severnaja; kairieji – Nepa, Ilimpėja, Taimūra, Učiamis. Aukštupyje poplūdis tęsiasi gegužę-birželį, žemupyje – gegužę-liepą. Užšalusi būna spalio – gegužės mėnesiais. Laivuojama nuo Tūros miesto.